alexandrainst/scandi-wiki huggingface dataset:
Kåre Albinussen

Kåre Albinussen (født 23. september 1911, død 25. november 1991) var en norsk skiløper som representerte Rognan IL i Nordland. Han tok bronsemedalje i kombinert i hovedlandsrennet (NM) i 1935, og ble nummer 4 i 1937. I 1935 fikk han også damenes pokal som beste hopper i kombinertrennet, og var sammen med Rolf Karlsson og Julius Skogmo på Nordland skikrets' lag som fikk Norges Skiforbunds vandrepokal for beste tremannslag i kombinert. I 1934 ble han nordnorsk mester i kombinert, og fikk kongepokal (som da også kunne tildeles i nasjonale renn utenom NM) og damenes pokal.

Kåre Albinussen startet i 1933 opp med lastebiltransport, og drev fra 1936 turkjøring med buss. Busselskapet hans eksisterer i 2013 fremdeles, under navnet Albinussen-Reiser.

Referanser

Kilder 
 Aasmund Brekke: Fra små kår til kongepokal. Aasmund Brekke 1999. ISBN 82-7416-121-1, s. 155, 190, 220 m.fl. (digitalisert av Nasjonalbiblioteket)
 Avisa Nordland: Kongepokaler til Sulis, Misvær og Rognan (24. mars 2004, oppdatert 25. mars 2004, besøkt 15. april 2012)
 Albinussen-Reiser: Historie (besøkt 15. april 2012)

Norske kombinertløpere
Kongepokalvinnere i skiidrett
Personer fra Saltdal kommune
Simeon Thoresen

Simeon Thoresen (født 14. mars 1984) er en norsk kampsportutøver fra Sandefjord. Han konkurrerer i weltervekt.

Han begynte med karate som barn, men valgte turn i en alder av åtte år. I 2003 begynte han å trene brasiliansk Jiu-Jitsu og thaiboksing hos Jan T. Stange. Han vant sin første og eneste amatør-mixed martial arts (MMA) kamp i 2005. Etter dette flyttet han til Oslo og ble trent av Joachim Hansen innen MMA. 

Thoresen debuterte profesjonelt i MMA 19. august 2006 i England med seier over Clifford Hall i andre runde. Han hadde ni strake seire frem til 23. oktober 2008, da han tapte mot Eiji Ishikawa i Japan. Han vant to kamper til før han kjempet til en uavgjort-avgjørelse 26. september 2009 mot amerikanske Michael Costa i Macao. Han vant så tre kamper til før han gikk på sitt andre tap 11. mars 2011 mot franske Seydina Seck i Abu Dhabi. Han vant deretter to kamper til, og debuterte 14. april 2012 i klassen weltervekt i UFC i Sverige, og som første nordmann vant han en UFC-kamp, mot svenske Besam Yousef. Thoresen er tredje nordmann som har konkurrert i UFC, etter Dan Evensen og John Olav Einemo. Etter denne kampen hadde Thoresen 17 seiere, to tap og en uavgjort (17-2-1).

MMA-karriere

Referanser

Eksterne lenker 
 
 
  Simeon Thoresen hos UFC

Norske MMA-utøvere
Personer fra Sandefjord kommune
Tåtten om Halldor Snorresson

Tåtten om Halldor Snorresson (norrønt Halldórs þáttr Snorrasonar) er en tått, en kort islendingesaga, fra 1200-tallet. Historien foregår i Norge, Island og Bysants 1048–1051 og handler om Halldor Snorrasson, som var sønn av Snorre Gode, og om Halldors reiser med og vennskapsforhold til kong Harald Hardråde. 

Egentlig er det tale om to separate fortellinger, Halldórs þáttr Snorrasonar inn fyrri og Halldórs þáttr Snorrasonar inn síðari, som også omtales som Halldórs þáttr Snorrasonar I og …II. Den siste av dem har blitt beskrevet som «one of the finest examples of Icelandic narrative art».

Som ung dro Halldor til Bysants sammen med den blivende kong Harald, og opplevde ulike eventyr sammen med ham der. Etter at de vendte tilbake til Norge og Harald ble kronet, kjølnet forholdet mellom dem, både på grunn av Halldors stahet og Haralds ambisjoner. Halldor vendte hjem til Island, og levde et langt liv hjemme på Hjarðarholt.

Den første tåtten om Halldor er kjent fra Flateyjarbók, den andre fra Morkinskinna og Hrokkinskinna. Tåtten er oversatt til norsk som Tåtten om Halldor Snorrason i 2003, som en del av Den lengste soga om Olav Tryggvasson. Begge er oversatt til norsk som Den første tåtten om Halldor Snorresson og Den siste tåtten om Halldor Snorresson av Birgit Nyborg i fembindsverket Islendingesagaene, 2014.

Referanser

Eksterne lenker

 heimskringla.no, dansk og norrøn fulltekst til «Halldórs þáttr Snorrasonar inn fyrri»
 heimskringla.no, dansk og norrøn fulltekst til «Halldórs þáttr Snorrasonar inn síðari»

Halldor
Stephan Meidell

Stephan Meidell (født 17. desember 1982 i Kristiansand) er en norsk gitarist og komponist bosatt i Bergen.

Meidell har studert jazz ved Conservatorium van Amsterdam (2004-2008), og bruker sin bakgrunn fra jazz og improvisasjonsmusikk innenfor rock, pop, samtidsmusikk, støy og lydkunst i bandene Erlend Apneseth Trio, Strings & Timpani, Cakewalk, Krachmacher, Velkro og TRIGGER.  

Erlend Apneseth Trio med Frode Haltli Salika, Molika vant Spellemannprisen 2019 i åpen klasse. I tillegg ble albumet nominert til Nordic Music Prize for årets beste nordiske album og til Folkelarmprisen 2019 i åpen klasse. 

Meidell vant Folkelarmprisen 2016 med Erlend Apneseth Trio og albumet «Det Andre Rommet». Samme året ble de Spellemannsnominert i kategorien «Åpen Klasse». Sammen med Øyvind Hegg-Lunde i duoen Strings & Timpani vant han Edvard-prisen 2011 i åpen klasse for Voice & Strings & Timpani.

Meidell har laget flere bestillingsverk med sine egne band og prosjekter, fremført blant annet under Ekko Festivalen, Ultima Festivalen, Borealis Festivalen og Nattjazz.  

Meidell startet konsertserien Playdate i 2009, og var styreleder i Ny Musikk Bergen i perioden 2012 - 2014.

Meidell er også tidligere musikkanmelder i Bergens Tidende.

Utgivelser 
 Strings & Timpani: Voice & Strings & Timpani (Hubro, 2020)
Erlend Apneseth Trio: Salika, Molika (Hubro, 2019) (sammen med Frode Haltli)
Erlend Apneseth Trio: Åra (Hubro, 2017)
 Stephan Meidell: Metrics (Hubro, 2017)
 Cakewalk: Ishihara (Hubro, 2016)
 Velkro: Too Lazy To Panic (Clean Feed, 2016)
 Strings & Timpani: Hyphen (Hubro, 2016)
 Erlend Apneseth Trio: Det Andre Rommet (Hubro, 2016)
 Stephan Meidell: Cascades (Hubro, 2014)
 The Sweetest Thrill: Strings & Timpani (Klangkollektivet, 2014)
 Velkro: Don't Wait For The Revolution (Clean Feed, 2014)
 Krachmacher: Flamingo/Life Is Blood [7"] (Klangkollektivet, 2014)
 Cakewalk: Transfixed (Hubro, 2013)
 Vanilla Riot: Stretch (Playdate Records, 2012)
 Krachmacher: Paratrooper (Klangkollektivet, 2012)
 The Sweetest Thrill: Jewellery (Klangkollektivet, 2012)
 Cakewalk: Wired (Hubro, 2012)
 Velkro: The Future Of The Past (Pling, 2011)
 Vanilla Riot: Stitch (AIMSoundCity, 2009)
 Mr. Eart: Facts in the case of the mysterious pop murders (Neuklang, 2006

Priser og utmerkelser 
 Edvard-prisen 2021 i åpen klasse for Voice & Strings & Timpani
 Spellemannprisen 2019 i åpen klasse for Salika, Molika (med Erlend Apneseth Trio)
 Nominert til Nordic Music Prize 2019 for Salika, Molika (med Erlend Apneseth Trio)
 NOPAs tekst- og musikkpris 2018 i åpen klasse for Salika, Molika (med Erlend Apneseth Trio)
 Nominert til Spellemannprisen 2017 i åpen klasse for Åra (med Erlend Apneseth Trio)
 Nominert til Spellemannprisen 2016 i åpen klasse for Det andre rommet (med Erlend Apneseth Trio)
 Bergen Kommunes Kulturstipend (2013)
 Sparebanken Vest Kunstnerstipend (2011)

Referanser

Eksterne lenker 
 Stephan Meidell
 Cakewalk
 Hubro

Norske komponister
Norske gitarister
Fødsler i 1982
Tåtten om Stuv

Tåtten om Stuv (norrønt Stúfs þáttr) er en tått, en kort islendingesaga fra 1200-tallet. Historien foregår i Norge ca 1050/1060 og handler om Stuv Kattson og hans møter med Harald Hardråde. Sagaen har blitt beskrevet som «an entertaining and skilfully told story about a cocky Icelander who flourishes at the court of King Haraldr Sigurðarson.»

Islendingen Stuv oppholder seg en vinter hos en bonde i Gudbrandsdalen. Her møter han kong Harald og gjør inntrykk på ham med gåter og skaldekvad. Han ber om tre tjenester fra kongen, og får innvilget alle tre: kongens bistand i en rettstvist, lov til å dikte et kvad til kongen, og en plass i kongens hird. Han ble deretter kongens skald.

Det finnes to versjoner av fortellingen. Den lange tåtten om Stuv (Stúfs þáttr inn meiri) er den eldste og lengste, den er også kjent som Stúfs þáttr skálds Kattarsonar. En yngre og kortere versjon er kalt Den korte tåtten om Stuv (Stúfs þáttr inn skemmri) eller Stúfs þáttr blinda, og er kjent fra Flateyjarbók og Morkinskinna.

Tåtten er oversatt til norsk flere ganger, med ulike titler. Til bokmål som Om Stuv Blinde (1954) og til nynorsk som Stuv den blinde (1939) og Tåtten om Stuv (1980). Begge versjonene utgitt i fembindsverket Islendingesagaene, 2014.

Referanser

Eksterne lenker 

 heimskringla.no, dansk og norrøn fulltekst

Stuv
Kaare Busterud

Kaare Busterud (født 23. mai 1908 i Vang, død 9. august 1981) var en norsk skiløper som representerte Vang Skiløperforening. Han deltok i VM i Oslo i 1930, der han ble nummer 14 i kombinert, og i Chamonix i 1937, der han ble nummer 4 i kombinert, 13 i spesielt hopp og 28 på 18 kilometer langrenn. Busterud ble norgesmester i kombinert i 1936 og tok sølvmedalje og fikk Damenes pokal som beste hopper i 1931.

Kaare Busterud var bror av skiløperen Arne Busterud.

Referanser

Litteratur 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 367, digitalisert av Nasjonalbiblioteket)
 Hermann Hansen, Knut Sveen: VM på ski '97 Trondheim. Adresseavisens Forlag, Trondheim 1996. ISBN 82-7164-044-5 (s. 42 og 57, digitalisert av Nasjonalbiblioteket)
 Thorbjørn Bakken: På ski i Hedmark i 100 år. Trysil-forlaget 1999. ISBN 82-91352-31-3 (s. 129, digitalisert av Nasjonalbiblioteket)

Eksterne lenker 
 
 Hans Lysaker: NM-vinnere 1909-1972 (besøkt 15. april 2012)

Norske kombinertløpere
Norgesmestere i kombinert
Norske langrennsløpere
Norske skihoppere
Personer fra Hamar kommune
Heinz Berggruen

Heinz Berggruen (født 6. januar 1914 i Wilmersdorf, Berlin; død 23. februar 2007 i Paris) var en av de betydeligste tyske kunsthandlere og -samlere på 1900-tallet. Han var dessuten journalist, forfatter, gallerist og mesén. Museum Berggruen er oppkalt etter ham.

Han var gift med skuespilleren Bettina Moissi, datter av Alexander Moissi.

Referanser 

Tyske journalister
Tyske forfattere
Personer fra Berlin
Fødsler i 1914
Dødsfall i 2007
Pavol Hurajt

Pavol Hurajt (født 4. februar 1978 i Poprad, Prešov) er en slovakisk tidligere skiskytter som deltok under Vinter-OL 2006 i Torino, Italia og under Vinter-OL 2010 i Vancouver, Canada. På 15 km fellesstart under lekene i Canada tok Hurajt en bronse.

Referanser

Eksterne lenker 
 
 
 
  Resultater på The-Sports.org

Slovakiske skiskyttere
Olympiske bronsemedaljevinnere for Slovakia
Deltakere for Slovakia under Vinter-OL 2006
Skiskyttere under Vinter-OL 2006
Medaljevinnere under Vinter-OL 2010
Deltakere for Slovakia under Vinter-OL 2010
Skiskyttere under Vinter-OL 2010
Deltakere for Slovakia under Vinter-OL 2014
Skiskyttere under Vinter-OL 2014
Personer fra Poprad
Deltakere under VM i skiskyting 2000
Deltakere under VM i skiskyting 2001
Deltakere under VM i skiskyting 2003
Deltakere under VM i skiskyting 2004
Deltakere under VM i skiskyting 2005
Deltakere under VM i skiskyting 2007
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2010
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Qzone

Qzone (kinesisk: QQ空间) er et kinesiskspråklig nettsted for sosiale nettverk. Det ble etablert av det kinesiske internettselskapet Tencent i 2005. Brukerne kan skrive blogger, dagbøker, sende fotografier og lytte til musikk.

I januar 2009 hadde Qzone oppnådd mer enn 200 millioner brukere, og antallet har siden steget ytterligere. Det er sterkt utbredt i Folkerepublikken Kina.

Eksterne lenker
 

Nettsteder
Blogger
Etableringer i 2005
Medier i Folkerepublikken Kina
Motmakt

Motmakt er en norsk frihetlig sosialistisk organisasjon, som gjennom direkte aksjon kjemper for et statsløst, klasseløst samfunn. Organisasjonen er tilknytta det internasjonale Anarkismo.net-prosjektet.

Motmakt arrangerte den 7. september 2011 Hinsides statssosialismen med Noam Chomsky, på Litteraturhuset i Oslo, og har ved flere anledninger arrangert folkekjøkken for å sette fokus på overproduksjon og det de mener er umoralsk matkultur.

Referanser

Eksterne lenker 
 Motmakt.no

Norske politiske organisasjoner
Anarkisme
Sosialisme
Colin N’kee

Colin Ngelingono N'kee (født 14. januar 1991) er en norsk fotballspiller. Han har som senior spilt for Strømsgodset, Strømmen og Lørenskog.

Eksterne lenker 
 

Norske fotballspillere
Fotballspillere for Strømsgodset TF
Fotballspillere for Strømmen IF
Fotballspillere for Lørenskog IF
Fødsler i 1991
Rolf Kaarby

Rolf Kaarby (født 6. oktober 1909, død 7. mars 1976) var en norsk kombinertløper og skihopper. Han vokste opp på Kårby i Hof i Vestfold, men flyttet i ung alder til Oslo og representerte SFK Lyn. Han tok sølvmedalje i kombinert i VM i Chamonix i 1937. I Sollefteå i 1934 ble han nummer 10 i spesielt hopp.

Referanser

Kilder 
 Hermann Hansen, Knut Sveen: VM på ski '97 Trondheim. Adresseavisens Forlag, Trondheim 1996. ISBN 82-7164-044-5, s. 49 og 57 (digitalisert av Nasjonalbiblioteket)
 Tore Asplin: Heia Hof! – Hof Idrettslag 100 år. Hof Idrettslag 1998. ISBN 82-992235-4-7, s. 19

Eksterne lenker 
 

Norske kombinertløpere
Norske skihoppere
Foliokonto

Foliokonto er en brukskonto i banken som kan disponeres uten varsel, ment for daglige inn- og utbetalinger. Lav eller ingen rente. Kalles også bankinnskudd «på folio»  (egentlig foliovilkår). Begrepet brukes ofte til å omtale bankers konto i Norges Bank.

Norges Bank 
Alle norske banker må ha en konto i Norges Bank hvor de plasserer det meste av sin ansvarlige kapital («reserver»). Kontoen brukes til transaksjoner mellom Norges Bank og bankene (øke/minke basispengemengden), uttak av kontanter fra Norges Bank og transaksjoner mellom bankene.

Denne kontoen er en foliokonto og renten de mottar heter foliorenten, bedre kjent som styringsrenten. Innskudd over en gitt innskuddskvote mottar reserverenten som er foliorenten minus en prosent.

Eksterne lenker 
 Foliokonto (Lederkilden.no/ordliste)
 Folio – Bankinnskudd (Store norske leksikon)
 Hvordan styrer Norges Bank renten din? (Aftenbladet)
 Foliokonto (Sparebanken Hemne)

Regnskap
Norges Bank
Telemark Høyre

Telemark Høyre var partiet Høyres fylkesorganisasjon i Telemark. I 2019 ble Telemark Høyre slått sammen med Vestfold Høyre til Vestfold og Telemark Høyre forut for sammenslåingen av fylkene.

Ledere etter 1953 
Ledere etter etableringen av Telemark stortingsvalgkrets i 1953:

Didrik Cappelen 1953–1962
Gustav A. Gudbrandsen 1962–1968
Knut Eggen 1968–1969
Gunnar Odd Hagen 1969–1974
Kittil Prestholdt 1974–1976
Jan Helge Jansen 1976–1986
Bjørn Ravlo 1986–1990
Arvid Gjengedal 1990–1994
Håvard Haukvik 1994–1998
Edvard Mæland 1998–2004
Kari Fosso 2004–2010
Gunn Marit Helgesen 2010–2019

Stortingsrepresentanter 
Innvalgt for Høyre fra Telemark stortingsvalgkrets (etablert i 1953):

 Sveinung O. Flaaten (1961–1965)
 Torstein Tynning (1965–1985)
 Sven T. Falck (1981–1985)
 Jan Helge Jansen (1985–1989)
 Ingvald Godal (1985–2001)
 Kari Lise Holmberg (2001–2009)
 Torbjørn Røe Isaksen (2009–2017)
 Solveig Sundbø Abrahamsen (2017-)

Telemark Unge Høyre 
Unge Høyres virksomhet i Telemark har sin opprinnelse i yngre konservatives foreninger som ble dannet i 1890-årene. Noen ungdomsforeninger begynte etter hvert å bruke navnet «Unge Høyre». Unge Høyres Landsforbund ble dannet i 1922, og Unge Høyres fylkesorganisasjon i Telemark ble dannet i 1936. Den politiske aktiviteten ble forbudt under okkupasjonen, men Unge Høyres fylkesorganisasjon og foreninger i alle byene i Telemark ble reorganisert etter frigjøringen i 1945. I 2018 ble Telemark Unge Høyre slått sammen med Vestfold Unge Høyre til en felles fylkesorganisasjon, Vestfold og Telemark Unge Høyre.

Referanser 

Høyres fylkesorganisasjoner
Politikk i Telemark
Troms Høyre

Troms Høyre var partiet Høyres fylkesorganisasjon i Troms.

I februar 2018 ble Troms Høyre slått sammen med Finnmark Høyre til Troms og Finnmark Høyre.

Ledere fra 1974 til 2018 
Arne Nic. Sandnes 1974–1976
Hermann K. Sørensen 1976–1980
Raymond Skoglund 1980–1984
Helge Schjølberg 1984–1986
Svein Ludvigsen 1986–1990
Jorhill Andreassen 1990–1991
Nils Jokstad 1991–1994
Åge Konradsen 1994–2002
Terje Olsen 2002–2010
John Helland 2010–2012
Geir-Inge Sivertsen 2012–2018

Stortingsrepresentanter 
Innvalgt for Høyre fra Troms stortingsvalgkrets (etablert i 1953):

 Frithjov Meier Vik (1954–1965)
 Martin Buvik (1965–1977)
 Arnljot Norwich (1977–1989)
 Margit Hansen-Krone (1977–1989)
 Svein Ludvigsen (1989–2001)
 Åge Konradsen (2001–2005)
 Elisabeth Aspaker (2005–2017)
 Kent Gudmundsen (2013-)

Elisabeth Aspaker var statsråd i Erna Solbergs regjering fra 16. oktober 2013 til 20. desember 2016. Regina Alexandrova møtte da på Stortinget som vara for Aspaker.

Referanser 

Høyres fylkesorganisasjoner
Politikk i Troms og Finnmark
Vest-Agder Høyre

Vest-Agder Høyre var partiet Høyres fylkesorganisasjon i Vest-Agder. Den 3. februar 2018 ble Vest- og Aust-Agder Høyre slått sammen til Agder Høyre.

Ledere fra 1945 til 2018 

August Skeibrok 1945–1950
Just Salvesen 1950–?
Albert Omdal 1957–1964
Ragnar Strømme 1964–1967
Tore Hansen Tangen 1968–1970
Bjarne Nesheim 1971–1975
Thor Albert 1976–1981
Reinhard Lillebø 1982–1987
John G. Bernander 1988–1989

Ansgar Gabrielsen 1989–1990
John Sverre Hjemlestad 1991–1993
Trygve Soteland 1994–1995
Ånen Werdal 1996–1998
Kirsten Huser Leschbrandt 1998–2004
Peter Skovholt Gitmark 2004–2008
Ole Guttorm Ihme 2008–2014
Harald Furre 2014–2018

Stortingsrepresentanter 
Innvalgt for Høyre fra Vest-Agder stortingsvalgkrets (etablert i 1953):

 Sverre Walter Rostoft (1954-1957, 1965-1969)
 Kaare Steel Groos (1958–1961)
 Kolbjørn Stordrange (1969–1977)
 Tore Austad (1977–1989)
 Ole Frithjof Klemsdal (1981–1989)
 John G. Bernander (1989–1993)
 Ansgar Gabrielsen (1993–2005)
 Anne Berit Andersen (2001–2005)
Peter Skovholt Gitmark (2005–2013)
 Ingunn Foss (2013-)
 Norunn Tveiten Benestad (2013-)

Referanser 

Høyres fylkesorganisasjoner
Politikk i Vest-Agder
Helmholtznotasjon

Helmholtznotasjon er et musikalsk system for å navngi noter i den vestlige musikks kromatiske skala, utviklet av den tyske forskeren Hermann von Helmholtz. 
Mens fysikken angir tonehøyde med frekvenstall i enheten Hertz, bruker musikken bokstaver, spesialtegn og grafiske symboler for å kjennetegne et visst utvalg av tonehøyder. Med helmholtznotasjon kalles den midterste oktavens c (261,6 svingninger/sekund) enstrøken c, c'. Tonen c i oktaven over, tostrøken c, c'', og i oktaven under, lille oktavs c, c. Det er også vanlig i Norge å bruke et tilsvarende system med tall i stedet for apostrofer, slik at vi får c¹ og c² for hhv. enstrøken og tostrøken c. En skala i helmholtznotasjon starter alltid på noten C og slutter på H (C, D, E, F, G, A, H), og får navn tilsvarende enkelttoner, altså f.eks. enstrøken oktav eller tostrøken oktav. Helmholtznotasjon er ett av to systemer for å navngi noter i de forskjellige oktaver; det andre er scientific pitch notation.

Referanser

Eksterne lenker
 Music theory online: staffs, clefs & pitch notation
 Octaves and the Major-Minor Tonal System

Musikknotasjon
Vestfold Høyre

Vestfold Høyre er partiet Høyres fylkesorganisasjon i Vestfold. Alf Johan Svele er fylkesleder, mens Lene Camilla Westgaard-Halle og Henning Wold er nestledere. Cathrine Gulbrandsen er fylkessekretær. Johanne Kirsebom er leder for Vestfold Unge Høyre.

Vestfold Høyre har 13 representanter i fylkestinget i perioden 2015-2019, der Liv Karto er gruppeleder og Rune Hogsnes er fylkesordfører.

Høyre har ordføreren i kommunene Holmestrand, Færder, Sandefjord, Svelvik og Tønsberg, og varaordføreren i Holmestrand.

I perioden 2017–2021 har Vestfold Høyre stortingsrepresentantene Kårstein Eidem Løvaas, Lene Westgaard-Halle og Erlend Larsen.

Organisasjonshistorie 

Vestfold Høyre ble etablert som Den konstitutionelle Fællesforening for Jarlsberg og Larviks amt i 1883, men avløst av enkeltstående kretsorganisasjoner ved overgangen til enmannskretser ved stortingsvalget i 1906.

Mellom 1920 og 1952 var Høyre-foreningene i fylkets kjøpsteder samlet i Høires byorganisasjon i Vestfold, mens foreningene i landkommunene var samlet i organisasjonen med navnene Høires og Frisinnede Venstres Landorganisation for Vestfold (1920–1928), Vestfolds borgerlige Samlingsparti (1928–1935) og Høires fylkesorganisasjon i Vestfold: (1935–1952). Felles fylkessekretærer var Leif Helberg (1921–1946), Realph Norland (1947–1949) og Andreas Sørensen (1950–1952).

Ved stortingsvalget i 1953 ble byvalgkretsene avskaffet, og dagens Vestfold Høyre dannet.

Ledere

Stortingsrepresentanter 
Innvalgt for Høyre fra Vestfold stortingsvalgkrets (etablert i 1953):

 Claudia Olsen (1954–1961)
 Johan Møller Warmedal (1954–1969)
 Sigurd Lersbryggen (1954–1957)
 Bjarne Støtvig (1957–1965)
 Rolf Schjerven (1961–1969)
 Odd Vattekar (1969–1981)
 Torgeir Andersen (1969–1977)
 Thor Knudsen (1977–1989)
 Karen Sogn (1977–1985)
 Morten Steenstrup (1981–1989)
 Ingrid I. Willoch (1981–1993)
 Ole Johs. Brunæs (1989–2001)
 Arild Lund (1993–1997)
 Hans Kristian Hogsnes (2001–2005)
 Svein Flåtten (2001–2017)
 Kårstein Eidem Løvaas (2013–)
 Lene Westgaard-Halle (2017-)
 Erlend Larsen (2017-)

Referanser

Litteratur

Eksterne lenker
 Vestfold Høyre

Høyres fylkesorganisasjoner
Politikk i Vestfold
Politiske partier etablert i 1883
Østfold Høyre

Østfold Høyre er partiet Høyres fylkesorganisasjon i Østfold. Leder i Østfold Høyre er Renè Rafshol, mens Gretha Evelin Thuen og Bjørg Lund er nestledere. Gjermund Krogstad er fylkessekretær. Sandra Lexander er leder i ungdomsorganisasjonen Østfold Unge Høyre.

Østfold Høyre har åtte representanter i fylkestinget, der Simen Nord er gruppeleder.

Høyre har ordføreren i kommunene Askim, Eidsberg, Halden, Moss, Hobøl, Spydeberg og Råde, og varaordføreren i kommunene Aremark, Hvaler og Trøgstad.

Ingjerd Schou og Tage Pettersen er Østfold Høyres stortingsrepresentanter for perioden 2017-2021.

Ledere etter 1945 
John Solberg 1945–1946
Erling Due 1946–1955?
Rolf Koren 195?–1962
Kaare Hagem 1962–1965
Harald Just Pedersen 1965–1966 (fung.)
Kjell Holme 1966–1970
Ralph Aanonsen 1970–1974
Sigurd Holemark 1974–1978
Ragnar J. Sørensen 1978–1980
Sigurd Holemark 1980–1982
Børre Stokke 1982–1986
Unni Gangnæs 1986–1990
Martin Engeset 1990–2000
Brede Bøe 2000–2001
Kjellaug Nakkim 2001–2004
Tor Prøitz 2004–2008
Tage Pettersen 2008–2015
René Rafshol 2015–2018

Stortingsrepresentanter 
Innvalgt for Høyre fra Østfold stortingsvalgkrets (etablert i 1953):

 Erling Fredriksfryd (1953–1965)
 Svenn Stray (1958–1985)
 Per Sonerud (1965–1969)
 Georg Apenes (1977–1989)
 Sigurd Holemark (1981–1993)
 Bente Bakke (1985–1989)
 Kjellaug Nakkim (1989–2001)
 Martin Engeset (2001–2009)
 Ingjerd Schou (2001-2005, 2009-)
 Bengt Morten Wenstøb (2013-2017)
 Eirik Milde (2013-2017)
 Tage Pettersen (2017-)

Referanser

Eksterne lenker
 Østfold Høyre

Høyres fylkesorganisasjoner
Politikk i Viken
Tenuto

Tenuto (italiensk, av tenere, «å holde») er en anvisning brukt i musikknotasjon.

Den nøyaktige betydning av tenuto er avhengig av den musikalske sammenhengen den opptrer i. Det kan være hold noten i sin fulle varighet (eller lenger, bruk rubato), eller spill noten litt sterkere. Med andre ord, kan en tenutomarkering endre enten dynamikken eller varigheten til en note. Uansett angir markeringen at noten får en ekstra vekt eller betydning.

Tenutomarkeringen kan få annerledes betydning dersom den opptrer sammen med andre artikulasjoner. Hvis den står sammen med en staccato, kan betydningen være omtrent det samme som staccatoprikker under en bue: Non legato eller atskilt. Om den opptrer sammen med en marcato, får tenuto sin mening som full eller ekstra varighet. Hvis det er en rekke tenutomarkeringer etter hverandre, vil utøveren gjerne spille notene litt atskilt, og samtidig med en del aksent.

Notasjon

Tenuto kan noteres på tre måter:
Ordet tenuto skrevet over passasjon som skal spilles tenuto.
Forkortelsen ten. skrevet over noten eller passasjen som skal spilles tenuto.
En vannrett strek, omtrent så lang som et notehode, plassert rett over eller under noten som skal spilles tenuto (som i illustrasjonen).

Referanser

David Fallows, "Tenuto." Grove Music Online red. L. Macy. (Lest 15. mai 2006)  

Musikknotasjon